एक्स पैरामिलिट्री पर्सनल वेलफेयर संस्था की बैठक
झुंझुनूं | एक्सपैरामिलिट्री पर्सनल वेलफेयर संस्था की बैठक बुधवार को भगतसिंह पार्क में हुई। अध्यक्षता कर रहे जेआर चौपदार ने बताया कि सातवें वेतन आयोग के संदर्भ में गठित समितियां अपनी रिपोर्ट दे चुकी है। आठ मार्च के बाद सरकार इन रिपोर्ट पर विचार विमर्श कर देश की सुरक्षा कर रहे जवानों को लाभांवित करेगी। उन्होंने बताया कि सीपीसी कैंटीन खुलवाने के लिए लिए एक प्रतिनिधि मंडल बीकानेर जाकर डीआईजी से मिलेगा। चौपदार ने बताया कि जवानों की पेंशन विसंगतियों को दूर करने के लिए संबंधित यूनिट हैड क्वार्टर को भेजे गए है। बैठक में भागीरथ नेमीवाल, विजेंद्र भामू, नाथूसिंह, जिवणराम, रामेश्वर डूडी, सरवर अली, ताराचंद, विद्याधरसिंह, भूराराम, लक्ष्मणसिंह, सिरियासर सहित अन्य लोग भी मौजूद थे।
bho_Deva hin_Deva